b'\n_START_ARTICLE_\nPriprava vode\n_START_PARAGRAPH_\nPriprava vode je postopek s katerim odstranimo iz vode vse neza\xc5\xbeelene snovi, ki presegajo dovoljeno mejno vredost in jo s tem pripravimo za kon\xc4\x8dne uporabnike. Tako pripravljeno vodo lahko uporabljamo kot pitno vodo, vodo za industrijske procese za zdravstvene in mnoge druge namene. Cilj vseh procesov je iz vode odstraniti obstoje\xc4\x8de \xc5\xa1kodljive snovi ali zmanj\xc5\xa1ati koncentracijo teh snovi tako, da voda spet postane primerna za svojo kon\xc4\x8dno uporabo ali izpust v okolje brez negativnih ekolo\xc5\xa1kih vplivov. Procesi, ki se uporabljajo pri \xc4\x8di\xc5\xa1\xc4\x8denju vode za gospodinjske namene so lahko lo\xc4\x8devanje trdnih snovi z uporabo.\n_START_SECTION_\nFizikalni procesi\n_START_PARAGRAPH_\nkot so usedanje, filtracija. Voda iz pred\xc4\x8di\xc5\xa1\xc4\x8denja in primarnega \xc4\x8di\xc5\xa1\xc4\x8denja priteka v prezra\xc4\x8devalni bazen, laguno, kjer so \xc5\xbee razvite kolonije mikroorganizmov v aktivnem baltu. Odpadna voda dovaja hraniva (N in P) in organsko snov (ogljik), ki slu\xc5\xbei kot vir energije in snovi za nadaljnjo razrast mikroorganizmov. Koli\xc4\x8dinsko organske snovi v odpadni vodi izmerimo s pomo\xc4\x8djo parametra BPK5. Organska snov se s pomo\xc4\x8djo dovedenega kisika pretvarja v celi\xc4\x8dno maso, imenovano aktivno blato, ki poleg mikroorganizmov vsebuje \xc5\xa1e inertne suspendirane snovi in nerazgradljive suspendirane snovi.\n_START_SECTION_\nPo\xc4\x8dasni pe\xc5\xa1\xc4\x8deni filtri\n_START_PARAGRAPH_\nPe\xc5\xa1\xc4\x8deni filtri so danes malo v uporabi. Njihova hitrost filtriranja je le 0,1 - 0,2 m/h. Izpirati se ne dajo, zamenjamo lahko le zgornjo plast peska. Za \xc4\x8di\xc5\xa1\xc4\x8denje vod se najve\xc4\x8d uporabljajo hitri filtri. Poznamo odprte hitre filtre, kjer voda te\xc4\x8de skozi s prostim padom, in zaprte ali tla\xc4\x8dne hitre filtre, ki so v celoti napolnjeni pod dolo\xc4\x8denim tlakom. \xc4\x8ci\xc5\xa1\xc4\x8denje vode s temi filtri je mnogo hitrej\xc5\xa1e in lahko jih obnovimo s protito\xc4\x8dnim izpiranjem.\n_START_SECTION_\nOdprti filtri\n_START_PARAGRAPH_\nso zgrajeni iz betonske konstrukcije. Uporabljajo se za pripravo vode v industriji in za pripravo pitne vode. Sistem zrnc razli\xc4\x8dnega premera, \xc4\x8distijo se s protito\xc4\x8dnim izpiranjem z vodo in z zrakom.\n_START_SECTION_\nZaprti ali tla\xc4\x8dni filtri\n_START_PARAGRAPH_\nso zgrajeni iz jekla, so cilindri\xc4\x8dne oblike in so lahko le\xc5\xbee\xc4\x8di ali stoje\xc4\x8di. Le\xc5\xbee\xc4\x8di tla\xc4\x8dni filtri se uporabljajo za filtracijo manj onesna\xc5\xbeenih povr\xc5\xa1inskih vod. Glede na konstrukcijo je vi\xc5\xa1ina filtracijskega sloja do 3m, kar omogo\xc4\x8da hitrost filtracije do 18 m/h. Manj\xc5\xa1a je granulacija filtracijskega materiala, ve\xc4\x8dja je njegova aktivna povr\xc5\xa1ina, vendar je ve\xc4\x8dji upor filtra oz. ve\xc4\x8dji padec tlaka na izstopu iz filtra. Izguba tlaka v pe\xc5\xa1\xc4\x8denem filtru je od 0,5 do 1,0 vodnega stolpca.\n_START_SECTION_\nKemi\xc4\x8dni procesi\n_START_PARAGRAPH_\nObarjanje ali koagulacija je postopek, s katerim v vodi topno snov spremenimo v vodi netopno snov. Nato tako vodo vodimo skozi filtre, kjer se oborina ali koagulirana snov odstrani, dobimo pa \xc4\x8disto vodo.\n_START_SECTION_\nReverzna osmoza\n_START_PARAGRAPH_\nje novej\xc5\xa1i mehanski postopek \xc4\x8di\xc5\xa1\xc4\x8denja oz. priprave vode. Deluje po principu osmoze, ki jo uporabljajo rastline za pridobivanje vode in hranilnih snovi iz tal, z le eno razliko. Pri osmozi se voda giblje iz manj koncentriranega dela skozi polprepustno membrano v bolj koncetrirani del, z \xc5\xbeeljo razred\xc4\x8diti bolj koncentrirani del, pri reverzni osmozi pa se voda giblje iz bolj koncentriranega dela, skozi polpropustno membrano v manj koncentrirani del. Medtem, ko osmoza poteka spontano, je za potek reverzne osmoze potrebno pove\xc4\x8dati tlak, ki bo vi\xc5\xa1ji od osmoznega tlaka. Na primer za morsko vodo je tlak med 55 in 70 bar.\n_START_SECTION_\nBiolo\xc5\xa1ki procesi\n_START_PARAGRAPH_\nki se uporabljajo pri \xc4\x8di\xc5\xa1\xc4\x8denju odpadnih voda so lahko na primer prezra\xc4\x8devalne lagune, aktivno blato in po\xc4\x8dasni pe\xc5\xa1\xc4\x8deni filtri. Snovi, ki so odstranjene mad postopkom za pripravo pitne vode so suspendirane trdne snovi bakterije, alge, virusi, glive, minerali, \xc5\xbeveplo in druge snovi kot so umetna gnojila.\n_START_SECTION_\nSprejeti ukrepi\n_START_PARAGRAPH_\nza zagotavljanje kakovosti vode se ne nana\xc5\xa1ajo le na obdelavo vode, ampak tudi na njeno distribucijo do kon\xc4\x8dnih uporabnikov po kon\xc4\x8danem postopku \xc4\x8di\xc5\xa1\xc4\x8denja. Zato je obi\xc4\x8dajna praksa, da so dodana sredstva za razku\xc5\xbeevanje v obdelani vodi, da bi ubila vse bakteriolo\xc5\xa1ke snovi v \xc4\x8dasu distribucije do kon\xc4\x8dnih porabnikov.\n_START_SECTION_\nSvetovna zdravstvena organizacija(WHO)\n_START_PARAGRAPH_\nnjenim usmeritvam in zahtevam v zvezi s kakovostjo vode obi\xc4\x8dajno sledijo po vsem svetu. Poleg smernic Svetovne zdravstvene organizacije, lahko vsaka dr\xc5\xbeava izda svoje smernice, da bi potro\xc5\xa1niki imeli dostop do varne pitne vode. Procesi in postopki, ki se uporabljajo pri pripravi vode v svetu: kloriranje za nadzor in prepre\xc4\x8devanje razvoja vseh biolo\xc5\xa1kih vrst. Zra\xc4\x8denje skupaj z \xc5\xbee klorirano vodo za odstranjevanje raztopljenega \xc5\xbeeleza in mangana. Koagulacija se uporablja za flokulacijo. Sedimentacija je lo\xc4\x8devanje trdnih snovi, da se odstranijo trdni delci, ujeti v flokule. Obstaja ve\xc4\x8d metod in postopkov za pripravo vode. Prav tako je te\xc5\xbeko standardizirati re\xc5\xa1itve v obliki procesov za vodo iz razli\xc4\x8dnih viriv. Potrebne so \xc5\xa1tudije za vsak vodni vir v razli\xc4\x8dnih letnih \xc4\x8dasih, da bi pri\xc5\xa1li do \xc5\xbeeljenih kon\xc4\x8dnih podatkov in potem, do ustreznega postopka za pripravo vode. Zgoraj omenjene tehnologije so dobro razvite in standardni modeli so na voljo, ki se uporabljajo v veliko gospodarskih javnih slu\xc5\xbebah za oskrbo z vodo. Poleg splo\xc5\xa1nih re\xc5\xa1itev, \xc5\xa1tevilo zasebnih podjetij, ki zagotavljajo nove re\xc5\xa1itve nenehno nara\xc5\xa1\xc4\x8da.\n_START_SECTION_\nPredhodno branje\n_START_PARAGRAPH_\nClescerel, Lenore S.; Greenburg, Arnold E.; Eaton, Andrew D. (1999), Standard Methods for the Examination of Water and Wastewater, American Public Health Association; 20th edition.'